तूत-तूतै दे पत्तर जित्थें मालै दे चारे ‘च कम्म औंदे न उन्दे थमां मते च रेशमी कीड़े पालने दे कम्म औंदे न। आम जमींदार इनें कीड़े गी पालियै खुवटियां महकमा अवरेशम गी दिंदे न ते लाभ उठान्दे न। एदी लक्कड़ी भार पौने पर लिफी जन्दी ऐ इस करी मकानें कोठें च घर बरतदे न पर कारखानें च हाकिया, विकटें, टैनस दा सामान ते केईं होर खेढें दे समानै ‘च ए सारे थमां मती-कारामद गनोंदी ऐ तां सरकारी तौर एदा बूटा बड्डना जुरम ऐ। एदी शाखें थमां टोकरियां बुन्दे न एदे फल काले सफेद दौं किस्में दे हुन्दे न। जिन्दे रसै थमां रूब्ब त्यार होइयै बजार बड़े मैंह्गे भा बिकदा ऐ। न्हाड़े फल बड़े स्वादू ते अतीसारै गी ढान्दे न। एदी छां बड़ी प्यारी लगदी ऐ। सिड़कें दे कंढै ऐदे बूटे कतारें च लाए दे हर पासै नजरी पौंदे न। सरकारी नरसरी थमां बी रेशम दी पैदावार बधाने गित्तै बूटे बंडे जन्दे न ते लाए जन्दे न।